720b95ab47724ffb9c5dc54210f07005
Γιατί είναι αναγκαία η τριχοσκόπηση;
cyprusdermaclinic.com
2021.39
Το πλήθος καθώς και η διαφορετικότητα των παραγόντων που προκαλούν την τριχόπτωση, καθιστούν πρόκληση τη διάγνωση και την κατάλληλη θεραπεία.  

Η τριχόπτωση έχει τεράστιες ψυχολογικές συνέπειες, μιας και τα αποτελέσματα της εστιάζουν στο τριχωτό της κεφαλής, σημείο που αποτελεί κέντρο αναφοράς του εαυτού μας και της σύγχρονης αισθητικής αντίληψης για την εικόνα μας γενικότερα.  

Αν εξαιρέσουμε τη φυσιολογική τριχόπτωση, κατά την οποία καθημερινά χάνονται τρίχες λόγω της φυσικής ανανέωσης, σε παθολογικό επίπεδο η τριχόπτωση χαρακτηρίζεται από αυξημένο αριθμό τριχών που πέφτουν καθημερινά χωρίς στη συνέχεια να αντικαθίστανται από νέες. Με αυτό τον τρόπο δημιουργείται σταδιακά αραίωση στο τριχωτό της κεφαλής, που ονομάζεται αλωπεκία.  

Το πλήθος καθώς και η διαφορετικότητα των παραγόντων που προκαλούν την νόσο, καθιστούν πρόκληση τη διάγνωση και την κατάλληλη θεραπεία, η οποία χωρίς την κατάλληλη σταδιοποίηση αλλά και παρακολούθηση κατά την διάρκεια της θεραπευτικής αγωγής, δεν μπορεί να δώσει σωστά και επιστημονικά τεκμηριωμένα αποτελέσματ  

Είναι πάντοτε το πρώτο απαραίτητο βήμα για την αντιμετώπιση της τριχόπτωσης.  

Η διαδικασία της αραίωσης των τριχών είναι τόσο σταδιακή που τις περισσότερες φορές δεν είναι ορατή από την αρχή. Ακόμα και το άτομο που επηρεάζεται από αυτήν, δεν την προσέχει άμεσα. Πολύ περισσότερο δεν μπορεί να συγκρίνει το πώς αυτή πιθανόν εξελίσσεται, σταθεροποιείται ή αναστρέφεται.  

Η τριχοσκόπηση είναι η πλέον αξιόπιστη μέθοδος για τη διάγνωση των παθήσεων του τριχωτού της κεφαλής. Πραγματοποιείται ουσιαστικά δερματοσκόπηση των τριχών με τη χρήση χειροκίνητου δερματοσκοπίου ή βιντεομικροσκοπίου πολωμένου φωτός.  Η πλήρης καταγραφή της κατάστασης των τριχοθυλακίων όσον αφορά τον αριθμό, την ποιότητα και το πάχος των τριχών, ανά 3μηνο ή 6μηνο, είναι ένα αντικειμενικό μέτρο σύγκρισης της αποτελεσματικότητας της θεραπείας που συστήνεται, αφού μας δίνει τη δυνατότητα να καταγράφουμε κάθε τετραγωνικό εκατοστό  της επιφανείας του τριχωτού της κεφαλής, πριν και μετά.



9159036260601b423dc8c079cbc1d73e
Τι παρατηρεί ο Δερματολόγος κατά τη Τριχοσκοπηση;
cyprusdermaclinic.com
2021.39
Σε κάθε τριχοσκόπηση καταγράφονται τα εξής :


* Ο αριθμός των υπαρχόντων τριχοθυλακίων
* Ο αντίστοιχος αριθμός τριχών
* Το πάχος της τρίχας
* Ο αριθμός των μονών τριχοθυλακίων
* Οι βλάβες στο στέλεχος και τη ρίζα της τρίχας
* Οι βλάβες στην επιδερμίδα και τα αιμοφόρα αγγεία γύρω από τα τριχοθυλάκια



e40de68f147bb5ccc494fb32e4c6898d
Πως βοήθα η τριχοσκοπηση στην παρακολούθηση της θεραπείας;
cyprusdermaclinic.com
2021.39
Με το δεδομένο ότι η εξέταση της τριχοσκόπησης λειτουργεί όχι μόνο ως διαγνωστικό εργαλείο, αλλά και ως ο πιο αντικειμενικός δείκτης παρακολούθησης των αποτελεσμάτων, το λογισμικό πρόγραμμα προσφέρει συγκριτικές εικόνες και ποσοστιαίες μετρήσεις που καθιστούν ακόμα πιο σαφή στον ασθενή την πρόοδο της θεραπείας του. Γνωρίζοντας την ακριβή εξέλιξη και πορεία της τριχόπτωσης, είναι δυνατό να πραγματοποιηθεί τροποποίηση ή ενίσχυση της θεραπευτικής αγωγής.  

Ένας λεπτομερής ηλεκτρονικός φάκελος με όλες τις ψηφιακές δερματοσκοπήσεις του ασθενούς αρχειοθετείται και είναι διαθέσιμος πάντα για τη σωστή και συνεχή παρακολούθηση της τριχόπτωσης και της θεραπείας της.  

Το πρώτο καθοριστικό βήμα για την αντιμετώπιση της τριχόπτωσης έχει γίνει.


